Η Ιωάννα είναι πολύ ευγενική και επικοινωνιακή. Το σημείο του σπιτιού πολύ κεντρικό, εύκολα προσβάσιμο.
Ο χώρος όμως είναι ακατάλληλος. Τα μεγαλύτερα προβλήματά του είναι η υγρασία που συνοδεύεται από την ανάλογη οσμή, ο χώρος του μπάνιου και βασικά θέματα στη συντήρηση και φροντίδα του σπιτιού, όπως π.χ. ο τρόπος που φυλάσσονται τα λευκά είδη, ο καθαρισμός με επιμονή στη λεπτομέρεια.
Αφού έγινε η κράτηση, αφανίστηκε πως ο χώρος είναι ημι-υπόγειος, αλλά βλέποντας τις καλές κριτικές δε μας πείραξε. Μπαίνοντας όμως στο χώρο, η μυρωδιά και η αίσθηση της υγρασίας/μούχλας ήταν αποπνιχτική και το σπίτι ήταν θεόκλειστο.
Δεν υπήρχε φωτογραφία του μπάνιου, στο οποίο, στο σημείο της λεκάνης/ντουζιέρας υπάρχει από πάνω μια πλάκα από μπετόν όπου "κάθεται" πάνω ο θερμοσίφωνας. Η πλάκα αυτή έχει πάρα πολλή σκόνη. Είναι σε χαμηλό ύψος και δεν μπορεί να σταθεί άνθρωπος από κάτω, και να χωράει, είναι ασφυκτικά. Η χρήση του ήταν δυσάρεστη.
Η κουζίνα φαινόταν σε καλή σχετικά κατάσταση, όμως το ταβάνι είχε ιστούς σε φανερά σημεία.
Η κρεβατοκάμαρα καλούτσικη γενικά, αλλά τα λευκά είδη ήταν σε μια ραφιέρα εκτεθειμένα -οχι μόνο αυτά που θα χρησιμοποιούσαμε, αλλά και χειμωνιάτικες κουβέρτες, οι οποίες είχαν πάνω ζωύφια. Τα στρωμένα σεντόνια ήταν καθαρά πάντως.
Πέρα από το μπάνιο, το οποίο δε υπήρχε στις φωτογραφίες, ο χώρος απεικονίζεται πιστά στις υπάρχουσες. Όμως, η αποπνιχτική ατμόσφαιρα και η οσμή της υγρασίας, δεν αποτυπώνεται στις φωτογραφίες. Δε θα το συστήναμε, δυστυχώς.